Lausunto oikeusministeriölle oikeusapupiireistä, oikeusaputoimistojen toimipaikoista ja edunvalvonta-alueista

116/00.048/2013

KH § 165	Valmistelija: talousjohtaja Juha Piiroinen.

	Oikeusministeriö pyytää lausuntopyynnössään 12.4.2013 lausuntoa valmisteilla olevasta oikeusministeriön asetuksesta, jossa säädetään oikeusapupiireistä, oikeusaputoimistojen toimipaikoista ja edunvalvonta-alueista. Luonnos oikeusministeriön asetukseksi oikeusapupiireistä sekä oikeusaputoimistojen toimipaikoista ja edunvalvonta-alueista on liitteenä 4.

	Lausunto pyydetään toimittamaan viimeistään perjantaina 31.5.2013 sähköpostitse oikeusministeriöön osoitteeseen oikeusministerio@om.fi word-, openoffice(odt)- tai rtf-tiedostona. Lausuntoa ei tarvitse erikseen lähettää postitse.

	Lisätietoja asiasta antavat hallitusneuvos Merja Muilu 029 515 0200 ja hallitussihteeri Kirta Heine 029 515 0214 (sähköposti: etunimi.sukunimi@om.fi).

Ehdotus:	Talousjohtaja ehdottaa, että kaupunginhallitus päättää antaa oikeusministeriölle seuraavansisältöisen lausunnon:

	Suonenjoen kaupunki lausuntonaan toteaa, että Suonenjoen kaupunki ja oikeusministeriö ovat tehneet sopimuksen Suonenjoen kaupungin kirjaston yläkerran tilojen vuokraamisesta oikeusministeriölle oikeusaputoimiston ja edunvalvonnan tarkoituksiin.

	Nyt oikeusministeriö pyytää lausuntoa uudesta luonnoksesta oikeusministeriön asetukseksi oikeusapupiireistä, oikeusaputoimistojen toimipaikoista ja edunvalvonnasta. Edellä mainitussa liitteessä todetaan, että muutoksella ei ole vaikutuksia Suonenjoella sijaitsevan oikeusaputoimiston ja edunvalvontatoimiston toimintaan, vaan että Iisalmen, Kuopion, Pielaveden ja Suonenjoen toimpaikoissa on päivittäin henkilökuntaa paikalla. 

	Suonenjoen kaupunginhallituksella ei ole huomautettavaa edellä mainitusta luonnoksesta. Kaupunginhallitus toteaa, että Suonenjoen oikeusaputoimisto palvelee Sisä-Savon alueella useamman kunnan asukkaita sekä oikeusapu- että edunvalvontatoimistona ja edellä mainittujen palvelujen turvaaminen on erittäin tärkeää Sisä-Savon alueella, missä Suonenjoella sijaitsee edellä mainittu toimipiste.

Päätös:	Ehdotus hyväksyttiin.

	Otteen oikeaksi todistaa Suonenjoella 15.5.2013

	Pirkko Sidorow
	toimistonhoitaja